РЕШЕНИЕ НА КОМИСИЯТА
от 10 юни 2008 година
за изменение на Решение 2006/139/ЕО по отношение на орган, одобрен за водене на дневници за стада или регистри за животните от рода свине в Съединените щати
(нотифицирано под номер C(2008) 2472)
(текст от значение за ЕИП)
(2008/453/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 94/28/ЕО на Съвета от 23 юни 1994 г. относно определяне на принципите, отнасящи се до зоотехническите и генеалогичните условия, приложими към вноса от трети страни на животни, на техните сперма, яйцеклетки и ембриони, и за изменение на Директива 77/504/ЕИО относно чистопородни разплодни животни от рода на едрия рогат добитък (1), и по-специално член 3, параграф 3 от нея,
като има предвид, че:
(1)
Решение 2006/139/ЕО на Комисията от 7 февруари 2006 г. за прилагането на Директива 94/28/ЕО на Съвета по отношение на списък с органите в трети страни, одобрени за водене на дневници на стада или регистри на определени животни (2) предвижда, че на държавите-членки е разрешено да внасят животни за разплод от определени видове, техни сперма, яйцеклетки и ембриони като „чиста порода“ или „хибриди“ само ако са вписани в дневниците на стадата или в регистрите, водени от компетентен орган, установен в приложението към посоченото решение.
(2)
Съединените щати поискаха един орган за животни от рода свине да бъде добавен към вписванията за страната в приложението към Решение 2006/139/ЕО.
(3)
Съединените щати представиха гаранции по отношение на спазването на съответните изисквания, установени в общностното законодателство, и по-специално в Директива 94/28/ЕО.
(4)
Поради това приложението към Решение 2006/139/ЕО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по зоотехника,
ПРИЕ НАСТОЯЩОТО РЕШЕНИЕ:
Член 1
Приложението към Решение 2006/139/ЕО се изменя в съответствие с приложението към настоящото решение.
Член 2
Настоящото решение се прилага от 1 юни 2008 г.
Член 3
Адресати на настоящото решение са държавите-членки.
Съставено в Брюксел на 10 юни 2008 година.